Document ID: /roh_data/filtered/fineweb-2-filterrobots_roh.jsonl.gz/58418

COVID-19 !!!
Astga miu affon vegnir a scola sch'ina persuna dalla famiglia ni che viva el medem percasa sto far in test?
NA, igl affon ha da restar a casa en curontina tochen ch'il resultat dil test ei avon maun.
- En cass d'in resultat negativ astg'igl affon puspei vegnir a scola.
- En cass d'in resultat positiv sto igl affon star 10 dis en curontina.
Nus supplichein tut ils geniturs ed affons da setener vid las reglas suranumnadas ed engraziein per la buna collaboraziun.
cuors da senudar
Bugen fa la scola attenta sin suandonta purschida:
Ab nächster Woche biete ich im Bogn Sedrun wieder Schwimmkurse an:
- Wassergewöhnung
- Level 1-5
- Lern- und Spassgruppe Platsch
- Kraulkurs für Jugendliche und Erwachsene
Alle Informationen zu den Kursen findet man hier: schwimmen-sedrun.ch
Cordials salids
Desiree Willimann
viseta tiels pumpiers
A caschun dil giubileum da 150 onns dall'Uniun da pumpiers dalla Svizra han ils affons e giuvenils dallas scolas Tujetsch e Mustér zambergiau e malegiau tenor classa/scalem in maletg. Ils megliers tschun ei vegni premiai igl uost 2019. Lur premi – in suentermiezdi culs pumpiers – han els astgau retrer il venderdis vargau avon las vacanzas d'atun. Sco engraziament per lur bials maletgs han ils Pumpiers Sursassiala dau investa en lur pensums ed ils affons e giuvenils sezs han astgau sesentir empau sco pumpiers. Eifer quater posts han els en emprema lingia secapescha astgau rimnar experientschas cun aua e fiug. Naturalmein ha era igl autoscala buc astgau muncar. Plinavon han ils affons empriu d'enconuscher ils Pumpiers Sursassiala cun in quiz sur func; il highlight ei denton suandaus la fin en fuorma d'ina cozza da spema. Entginas impressiuns anfleis vus cheu sut.
Continue Reading
mesiras covid-19
Sin fundament dalla situaziun actuala en connex cun Covid-19 ha la Scola Sedrun elavurau in CONCEPT DA SCHURMETG per l'instrucziun. Nus supplichein da dar in sguard lien ed engraziein gia ordavon per la buna collaboraziun.
Plinavon vala il suandont:
- Igl ei giavischau che persunas che han buca da far directamein cul menschi da scola stattan naven digl areal dalla scola.
- Las mesiras da higiena d'avon las vacanzas valan aunc adina: lavar mauns cun savun, desinfectar ils mauns tier las staziuns, tener la distanza dad 1.5m tier persunas carschidas e buca dar maun in a l'auter.
- En cass d'enzennas da malsogna eis ei da contactar il miedi da casa e da restar a casa entochen ch'ils simtoms ein svani per 24h. Tier affons naven da 12 onns ensi vegn cussegliau da far in test da covid-19.
- Famiglias che tuornan dallas vacanzas ord tiaras che sesanflan silla gliesta dil BAG ston star 10 dis a casa (curontina) avon che vegnir a scola.
Bien engraziament per vies sustegn e cordials salids
Gian-Reto Nufer, meinascola
strategia dalla scola tujetsch
Eifer ils davos onns da scola ein la Scola Sedrun ed ils responsabels sefatschentai da rudien cun siu futur. En ina pluna sesidas ein differentas ideas e visiuns vegnidas discussiunadas ed analisadas. Il resultat da quellas discussiuns astgein nus presentar cheu en fuorma d'ina strategia.